U.S. Open: Agassi bolji od Kafeljnjikova (31/8/03) - 2003-08-31
Agassi odnio uvjerljivu pobjedu od 3-0 u setovima
Na U.S. Openu u New Yorku je, zbog kiše, prekinuto nekoliko mečeva. Andre Agassi i Yevgeny Kafeljnikov su prekinuli meč kod rezultata 1:0 u setovima za Agassija. No, u današnjem nastavku, Agassi je pokazao da je zaista sjajan igrač, pa je pametnom igrom svladao uvijek nezgodnog ruskog tenisača. Rezultat 3:0. U posljednim odigranim susretima nije bilo nikakvih iznenadjenja, pa su se u dalje natjecanje plasirali Juan Carlos Ferrero, Lleyton Hewitt, Pardorn Srichaphan, Guillermo Coria... U ženskoj konkurenciji dalje su se plasirale Jennifer Capriati, Justine Henin-Hardenne, Anastasia Mishkina... Danas, ukoliko to vremenske prilike dopuste, trebaju se završiti prekinuti mečevi. Lindsay Davenport je u tri seta svladala rusku tenisačicu Nadeždu Petrovu, a u redovitom programu trebali bi vidjeti Kim Clijsters, Amelie Mauresmo, Andy Roddicka, Carlosa Moyu je bio bolji od Čileanca Nocolasa Massae, Rogera Federera igra protiv Jamesa Blakea, a Ivo Karlović u trećem kolu igra protiv Nizozemca Sjenga Schalkena. Da podsjetimo - Hrvatski tenisači Mario Ančić i Ivan Ljubičić plasirali su se u treće kolo turnira muških parova na US Openu u kojem će igrati protiv čeških tenisača Petra Luxe i Davida Skocha. No, na U.S. Openu je danas jedna od glavnih tema Andy Roddick i to ne zato što je jučer proslavio 21. rodjendan nego zbog toga što ga je Ivan Ljubičić kritizirao radi ponašanja na terenu tijekom njihovog medjusobnog meča u kojem je Roddick pobijedio Ljubičića. Uglavnom, hrvatski tenisač smatra da je Roddick previše forsirao publiku da glasno navija za njega te da je vršio pritisak na linijskog suca, a nakon meča je rekao sljedeće: ”On je Andy Roddick i mi se nalazimo u Americi. Ukoliko netko loše kaže o njemu onda je to izaziva veliku buku. Žao mi je ukoliko on očekuje da ga svi ljudi vole. On misli da je najbolji, najveći i najljepši. Medjutim, to nije baš tako!” Nakon toga, a prema Ljubičićevim riječima, Roddick ga je nazvao u pola dva ujutro u hotelsku sobu da bi ga pitao zašto nije s njim privatno razgovaro nakon meča umjesto što mu je poslao poruku preko medija. Ljubičić je rekao Roddicku: ”Andy, zašto zašto ti toliko brineš o tome što drugi misle o tebi?” Roddick je, pak, nazvao Ljubičićev komentar “kiselim groždjem”, a u posebnom priopćenju je naglasio da su on i Ivan imali dva pozitivna razgovora tijekom kojih su imali priliku raščistiti stvari te je naglasio ..."znam da je spomenuti incident iza nas"... Ljubičić je, isto tako, rekao da on nije jedini medju tenisačima koji ne voli Roddicka te da i ostalima ide na živce Roddickovo ponašanje na terenu. Medjutim, neki su tenisači odgovorili da nisu baš sigurni u Ivanove tvrdnje. Lleyton Hewitt je rekao da nikada nije imao nijedan problem s Roddickom, a Nizozemac Mark Verkerk je izjavio:” Ne znam što se dogadja, ali meni se Roddick svidja!”